બહુજન સમાજ પાર્ટી સાથે જોડાણ કરવાના કોંગ્રેસના તમામ પ્રયાસ ચાલી રહ્યા છે ત્યારે બહુજન સમાજ પાર્ટીએ સાફ શબ્દોમાં કહ્યું છે કે, ગઠબંધન કોઇ એક રાજ્યમાં કરવામાં આવશે નહીં. જો ગઠબંધન થશે તો ત્રણેય રાજ્યોમાં કરવામાં આવશે. મધ્યપ્રદેશ, છત્તીસગઢ અને રાજસ્થાન વિધાનસભાની ચૂંટણીને લઇને તૈયારીઓ શરૂ થઇ ચુકી છે ત્યારે કોંગ્રેસે મધ્યપ્રદેશમાં બહુજન સમાજ પાર્ટી સાથે ગઠબંધન કરવા પ્રયાસો હાથ ધર્યા છે. તેના જવાબમાં બહુજન સમાજ પાર્ટીના ટોચના લોકોનું કહેવું છે કે, જો ગઠબંધન થશે તો ત્રણેય રાજ્યમાં કરવામાં આવશે. કોઇ એક રાજ્યમાં કરવામાં આવશે નહીં. માત્ર મધ્યપ્રદેશમાં ગઠબંધન કરવામાં આવશે નહીં. માયાવતી માત્ર મધ્યપ્રદેશમાં નહીં બલ્કે તમામ ચૂંટણીવાળા રાજ્યોમાં ગઠબંધન કરવા ઇચ્છુક છે. જેના પરિણામ સ્વરુપે કોંગ્રેસ હાઈકમાન્ડની ચિંતા વધી ગઈ છે. વર્ષના અંતમાં મધ્યપ્રદેશ, છત્તીસગઢ અને રાજસ્થાનમાં વિધાનસભાની ચૂંટણીઓ યોજાનાર છે.